title: Direktiva Vijeća 93/93/EEZ od 29. listopada 1993. o masama i dimenzijama motornih vozila na dva ili tri kotača

text:
               07/Sv. 002

               HR

               Službeni list Europske unije

               44

         31993L0093

               L 311/76

               SLUŽBENI LIST EUROPSKE UNIJE

               29.10.1993.

      DIREKTIVA VIJEĆA 93/93/EEZ
   od 29. listopada 1993.
   o masama i dimenzijama motornih vozila na dva ili tri kotača
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegov članak 100.a,
   uzimajući u obzir Direktivu Vijeća 92/61/EEZ od 30. lipnja 1992. u odnosu na homologaciju tipa motornih vozila na dva ili tri kotača (1),
   uzimajući u obzir prijedlog Komisije (2),
   u suradnji s Europskim parlamentom (3),
   uzimajući u obzir mišljenje Gospodarskog i socijalnog odbora (4),
   budući da unutarnje tržište obuhvaća područje bez unutarnjih granica u kojem je osigurano slobodno kretanje robe, osoba, usluga i kapitala; budući da se moraju donijeti potrebne mjere za njegovo funkcioniranje;
   budući da u svakoj državi članici vozila na dva ili tri kotača s obzirom na svoje mase i dimenzije moraju imati određene tehničke značajke utvrđene obvezatnim propisima koji se razlikuju od jedne do druge države članice; budući da kao posljedica njihovih razlika takvi propisi stvaraju zapreke u trgovini unutar Zajednice;
   budući da se zapreke djelovanju unutarnjeg tržišta mogu otkloniti ako sve države članice donesu iste zahtjeve umjesto svojih nacionalnih propisa;
   budući da je potrebno uspostaviti usklađene zahtjeve za mase i dimenzije motornih vozila na dva ili tri kotača da bi se omogućila primjena postupaka homologacije tipa i homologacije tipa sastavnoga dijela utvrđenih Direktivom 92/61/EEZ za svaki tip takvog vozila;
   budući da su, s obzirom na raspon i utjecaj predloženih aktivnosti u dotičnom području, mjere Zajednice na koje se odnosi ova Direktiva potrebne i zaista bitne za postizanje cilja, koji je uspostavljanje EEZ homologacije tipa vozila; budući da države članice pojedinačno ne mogu prikladno ostvariti taj cilj;
   budući da odredbe ove Direktive ne obvezuju države članice koje ne dopuštaju da motorna vozila na dva kotača na njihovom području vuku prikolicu da mijenjaju svoja pravila,
   DONIJELO JE OVU DIREKTIVU:
   Članak 1.
   Ova se Direktiva zajedno sa svojim Prilogom primjenjuje na masu i dimenziju svih tipova vozila prema definiciji u članku 1. Direktive 92/61/EEZ.
   Članak 2.
   Postupak za dodjelu homologacije tipa sastavnoga dijela s obzirom na mase i dimenzije tipa motornog vozila na dva ili tri kotača i uvjeti za slobodno kretanje takvih vozila jesu takvi kako je utvrđeno u poglavljima II. i III. Direktive 92/61/EEZ.
   Članak 3.
   Sve izmjene za usklađivanje zahtjeva Priloga s tehničkim napretkom donose se u skladu s postupkom utvrđenim u članku 13. Direktive 70/156/EEZ (5).
   Članak 4.
   1.   Države članice donose i objavljuju propise potrebne za usklađivanje s ovom Direktivom najkasnije do 1. svibnja 1995. godine. One o tome odmah obavješćuju Komisiju.
   Kada države članice donose te odredbe, te odredbe prilikom njihove službene objave sadržavaju uputu na ovu Direktivu ili se uz njih navodi takva uputa. Načine toga upućivanja određuju države članice.
   2.   Od datuma koji je naveden u stavku 1. države članice ne smiju, zbog razloga koji se odnose na mase i dimenzije, zabraniti stavljanje u uporabu vozila koja su u skladu s ovom Direktivom.
   One primjenjuju odredbe navedene u stavku 1. od 1. studenoga 1995.
   3.   Države članice Komisiji dostavljaju tekst odredaba nacionalnoga prava koje donesu u području na koje se odnosi ova Direktiva.
   Članak 5.
   Ova je Direktiva upućena državama članicama.

      Sastavljeno u Bruxellesu 19. listopada 1993.

            Za Vijeće

            Predsjednik

         R. URBAIN

      (1)  SL L 225, 10.8.1992., str. 72.

      (2)  SL C 293, 9.11.1992., str. 1.

      (3)  SL C 337, 21.12.1992., str. 104. i Odluka od 27. listopada 1993. (još nije objavljena u Službenom listu).

      (4)  SL C 73, 15.3.1993., str. 22.

      (5)  Direktiva Vijeća 70/156/EEZ od 6. veljače 1970. o usklađivanju zakonodavstava država članica u odnosu na homologaciju tipa motornih vozila i njihovih prikolica (SL L 42, 23.2.1970., str. 1.), Direktiva kako je zadnje izmijenjena Direktivom 92/53/EEZ (SL L 225, 10.8.1992., str. 1.).
   PRILOG
   DEFINICIJE, OPĆI I POSEBNI ZAHTJEVI
   1.   DEFINICIJE
   U smislu ove Direktive:
   1.1.   duljina

   znači razmak između dviju vertikalnih ravnina okomitih na uzdužnu ravninu vozila, koje dodiruju prednji i stražnji kraj vozila. Svi sastavni dijelovi vozila, a posebno pričvršćeni sastavni dijelovi koji strše prema prednjem ili stražnjem kraju (branici, blatobrani itd.), moraju se nalaziti unutar tih dviju ravnina;
   1.2.   širina

   znači razmak između dviju ravnina usporednih s uzdužnom ravninom vozila koje dodiruju vozilo s obiju strana te ravnine. Osim retrovizora, svi sastavni dijelovi vozila, a posebno svi bočno stršeći pričvršćeni sastavni dijelovi, moraju se nalaziti unutar tih dviju ravnina;
   1.3.   visina

   znači razmak između ravnine oslanjanja vozila i usporedne ravnine vozila koja dodiruje gornji dio vozila. Osim retrovizora, svi se pričvršćeni sastavni dijelovi vozila moraju nalaziti unutar tih dviju ravnina;
   1.4.   uzdužna ravnina

   znači vertikalna ravnina usporedna s pravocrtnim smjerom vožnje vozila prema naprijed;
   1.5.   neopterećena masa

   znači masa vozila spremnoga za uobičajenu uporabu i opremljena sljedećim:

               —

               dodatnom opremom potrebnom samo za uobičajenu uporabu,

               —

               potpunom elektroopremom, uključujući uređaje za osvjetljavanje i svjetlosnu signalizaciju koje isporučuje proizvođač,

               —

               instrumentima i uređajima koji se zahtijevaju prema zakonima i propisima prema kojima se mjeri neopterećena masa,

               —

               odgovarajućim količinama tekućina kako bi se osigurao ispravan rad svih dijelova vozila.

                  Napomena: Gorivo i mješavina goriva i ulja nisu uključeni u mjerenje, ali se stavke poput akumulatorske kiseline, hidrauličkih tekućina, rashladne tekućine i ulja u motoru moraju uključiti.

         1.6.   masa u voznom stanju

   znači neopterećena masa kojoj je dodana masa sljedećih elemenata:

               —

               goriva: spremnik napunjen do najmanje 90 % obujma koji je naveo proizvođač,

               —

               pomoćne opreme koju uobičajeno isporučuje proizvođač kao dodatak opremi koja je potrebna za uobičajenu uporabu (komplet alata, nosač prtljage, vjetrobransko staklo, zaštitna oprema itd.).

                  Napomena: U slučaju kad vozilo radi s mješavinom gorivo/ulje:

                           a)

                           kad su gorivo i ulje prethodno izmiješani, riječ „gorivo” podrazumijeva takvu mješavinu goriva i ulja;

                           b)

                           kad se gorivo i ulje odvojeno ulijevaju, riječ „gorivo” podrazumijeva samo pogonsko gorivo. Ulje je u tom slučaju već uključeno u mjerenje neopterećene mase;

         1.7.   masa vozača

   prema dogovoru uzima se zaokružena vrijednost od 75 kg;
   1.8.   najveća tehnički dopuštena masa

   znači masa koju je izračunao proizvođač za određene uvjete rada uzimajući u obzir takve elemente kao što su čvrstoća materijala, nosivost guma itd.;
   1.9.   najveće korisno opterećenje prema izjavi proizvođača

   znači masa dobivena kada se od mase određene prema točki 1.8. oduzme masa određena prema točki 1.6., s masom vozača (određenom prema točki 1.7.).
   2.   OPĆI ZAHTJEVI
   Pri provjerama moraju se zadovoljavati sljedeći zahtjevi:
   2.1.   dimenzije se moraju mjeriti na vozilu s neopterećenom masom i njegovim gumama napuhanima na tlak koji je za neopterećenu masu preporučio proizvođač;
   2.2.   vozilo mora biti u vertikalnom položaju s kotačima u položaju koji odgovara pravocrtnoj vožnji;
   2.3.   svi kotači vozila moraju biti na ravnini oslanjanja osim bilo kojeg zamjenskog kotača.
   3.   POSEBNI ZAHTJEVI
   3.1.   Najveće dimenzije

   3.1.1.   Najveće su dopuštene dimenzije motornih vozila na dva ili tri kotača sljedeće:

                           —

                           duljina:

               4,00 m,

                           —

                           širina:

               1,00 m za mopede na dva kotača,
               2,00 m za ostala vozila,

                           —

                           visina:

               2,50 m.

         3.2.   Najveće mase

   3.2.1.   Najveća je masa za motorna vozila na dva kotača tehnički dopuštena masa prema izjavi proizvođača.
   3.2.2.   Najveće su neopterećene mase za motorna vozila na tri ili četiri kotača sljedeće:
   3.2.2.1.   motorna vozila na tri kotača:

   270 kg za mopede;
   1 000 kg za tricikle (ne uzima se u obzir masa pogonskih baterija kod električnih vozila);
   3.2.2.2.   motorna vozila na četiri kotača:

   350 kg— laki četverocikli;
   400 kg— četverocikli osim lakih četverocikla za prijevoz osoba;
   550 kg— četverocikli osim lakih četverocikla za prijevoz robe (ne uzima se u obzir masa pogonskih baterija kod električnih vozila).
   Najveća su korisna opterećenja prema izjavi proizvođača za motorna vozila na tri ili četiri kotača sljedeća:
   3.2.3.1.   mopedi na tri kotača:

   300 kg;
   3.2.3.2.   laki četverocikli:

   200 kg;
   3.2.3.3.   tricikli:

   3.2.3.3.1.   za prijevoz robe:
   1 500 kg;
   3.2.3.3.2.   za prijevoz osoba:
   300 kg;
   3.2.3.4.   četverocikli, osim lakih:

   3.2.3.4.1.   za prijevoz robe:
   1 000 kg;
   3.2.3.4.2.   za prijevoz osoba:
   200 kg;
   3.2.4.   za motorna vozila na dva, tri ili četiri kotača može biti dopušteno da vuku masu prema izjavi proizvođača koja ne prekoračuje 50 % neopterećene mase vozila.
   Dodatak 1.

   Dodatak 2.


title: 88/233/EEZ: Deseta Direktiva Komisije od 2. ožujka 1988. o prilagodbi tehničkom napretku priloga II., III., IV. i VI. Direktivi Vijeća 76/768/EEZ o usklađivanju zakonodavstava država članica u odnosu na kozmetičke proizvode

text:
               13/Sv. 009

               HR

               Službeni list Europske unije

               213

         31988L0233

               L 105/11

               SLUŽBENI LIST EUROPSKE UNIJE

               02.03.1988.

      DESETA DIREKTIVA KOMISIJE

   od 2. ožujka 1988.
   o prilagodbi tehničkom napretku priloga II., III., IV. i VI. Direktivi Vijeća 76/768/EEZ o usklađivanju zakonodavstava država članica u odnosu na kozmetičke proizvode
   (88/233/EEZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Direktivu Vijeća 76/768/EEZ od 27. srpnja 1976. o usklađivanju zakonodavstava država članica u odnosu na kozmetičke proizvode (1), kako je zadnje izmijenjena Direktivom 87/137/EEZ (2), a posebno njezin članak 8. stavak 2.,
   budući da se na temelju sada dostupnih informacija neka privremeno dozvoljena bojila, tvari ili konzervansi mogu konačno dozvoliti, dok se drugi moraju konačno zabraniti ili dozvoliti u daljnjem, određenom vremenskom razdoblju;
   budući da je radi zaštite javnog zdravlja potrebno zabraniti uporabu 3,4',5-tribromosalicilanilida, Phytolacca spp. i njihovih pripravaka, retinojeve kiseline i nekih tvari za bojenje kose;
   budući da je radi zaštite javnog zdravlja potrebno donijeti odredbe o uputi za korištenje i obavezne oznake upozorenja na kozmetičkim proizvodima koji sadrže tioglikolnu kiselinu te njezine soli i estere;
   budući da je na temelju dostupnih informacija potrebno proširiti područje primjene kinolin-8-ol i bis (8-hidroksi-kinolijev) sulfata;
   budući da se u svjetlu najnovijih znanstvenih i tehničkih istraživanja uporaba etidronske kiseline i njezinih soli za njegu kose i u određenim sapunima može odobriti uz određene uvjete;
   budući da je potrebno zabraniti daljnju uporabu konzervansa klorfenezina;
   budući da su mjere predviđene ovom Direktivom u skladu s mišljenjem Odbora za prilagodbu direktiva tehničkom napretku radi uklanjanja tehničkih prepreka u trgovanju kozmetičkim proizvodima,
   DONIJELA JE OVU DIREKTIVU:
   Članak 1.
   Direktiva 76/768/EEZ ovime se mijenja kako slijedi:

               1.

               U Prilogu II.:

                           —

                           briše se „osim nečistoća tribromosalicilanilida u skladu s kriterijima određenima u Prilogu IV. (dio 1.)” u 350 i 351;

                           —

                           briše se „osim kao nečistoća heksaklorofena pod uvjetima predviđenima u Prilogu VI., dijelu 1., točki 6.” u 367;

                           —

                           dodaju se sljedeći brojevi:

                                       „373.

                                       3,4',5-tribromosalicilanilida (tribromsalan)

                                       374.

                                          Phytolacca spp. i njihovih pripravaka

                                       375.

                                       Tretinoin (retinojeva kiselina i njezine soli)

                                       376.

                                       1-metoksi-2,4-diaminobenzen (2,4,-diaminoanizol – CI 76050)

                                       377.

                                       1-metoksi-2,5,-diaminobenzen (2,5-diaminoanizol)

                                       378.

                                       Bojilo CI 12140

                                       379.

                                       Bojilo CI 26105

                                       380.

                                       Bojilo CI 42555
                                       Bojilo CI 42555-1
                                       Bojilo CI 41555-2”

               2.

               U Prilogu III., dijelu 1.:

                           —

                           zamjenjuju se brojevi 2 i 51 s:

                                       a

                                       b

                                       c

                                       d

                                       e

                                       f

                                       „2a

                                       Triglikolna kiselina i njezine soli

                                       (a)   Proizvodi za kovrčanje ili učvršćivanje kose:

                                                   —

                                                   opća uporaba

                                                   —

                                                   profesionalna uporaba

                                             (b)   Depilatori
                                       (c)   Ostali proizvodi za njegu kose koji se uklanjaju nakon primjene

                                                   —

                                                   8 % pripremljeno za uporabu
                                                   pH 7 do 9,5

                                                   —

                                                   11 % pripremljeno za uporabu
                                                   pH 7 do 9,5

                                                   —

                                                   5 % pripremljeno za uporabu
                                                   pH 7 do 12,7

                                                   —

                                                   2 % pripremljeno za uporabu
                                                   pH 7 do 9,5

                                             Gornji postoci su izračunati kao tioglikolna kiselina

                                       (a) (b) (c):
                                       Upute za uporabu sastavljene na nacionalnom ili službenom jeziku (jezicima) moraju obvezno uključivati sljedeće rečenice:

                                                   —

                                                   Izbjegavati doticaj s očima

                                                   —

                                                   U slučaju doticaja s očima, odmah isprati s puno vode i potražiti liječnički savjet

                                                   —

                                                   Nositi prikladne rukavice (samo (a) i (c))

                                       (a):

                                                   —

                                                   Sadrži tioglikolat

                                                   —

                                                   Slijediti upute

                                                   —

                                                   Držati izvan dosega djece

                                                   —

                                                   Samo za profesionalnu uporabu

                                             (b) i (c):

                                                   —

                                                   Sadrži tioglikolat

                                                   —

                                                   Slijediti upute

                                                   —

                                                   Držati izvan dosega djece

                                       2b

                                       Esteri tioglikolne kiseline

                                       Proizvodi za kovrčanje ili učvršćivanje kose:

                                                   —

                                                   opća uporaba

                                                   —

                                                   profesionalna uporaba

                                                   —

                                                   8 % pripremljeno za uporabu
                                                   pH 6 do 9,5

                                                   —

                                                   11 % pripremljeno za uporabu
                                                   pH 6 do 9,5

                                             Gornji postoci su izračunati kao tioglikolna kiselina

                                       Upute za uporabu sastavljene na nacionalnom ili službenom jeziku (jezicima) moraju obvezno uključivati sljedeće rečenice:

                                                   —

                                                   U doticaju s kožom može izazvati preosjetljivost

                                                   —

                                                   Izbjegavati doticaj s očima

                                                   —

                                                   U slučaju doticaja s očima, odmah isprati s puno vode i potražiti liječnički savjet

                                                   —

                                                   Nositi prikladne rukavice

                                                   —

                                                   Sadrži tioglikolat

                                                   —

                                                   Slijediti upute

                                                   —

                                                   Držati izvan dosega djece

                                                   —

                                                   Samo za profesionalnu uporab”

                                       „51

                                       Kinolin-8-ol i bis (8-hidroksi-kinolijev) sulfat

                                       Stabilizator za vodikov peroksid u pripravcima za njegu kose koji se ispiru

                                       0,3 % računano kao baza

                                       Stabilizator za vodikov peroksid u pripravcima za njegu kose koji se ne ispiru

                                       0,03 % računano kao baza”

                           —

                           dodaju se brojevi 53 i 54:

                                          a

                                          b

                                          c

                                          d

                                          e

                                          f

                                          „53

                                          Etidronska kiselina i njezine soli (1-hidroksietiliden-di-fosfonska kiselina i njezine soli)

                                          (a)   Njega kose

                                          1,5 %

                                          izraženo kao etidronska
                                          kiselina

                                          Sadrži etidronsku kiselinu

                                          (b)   Sapun

                                          0,2 %

                                          54

                                          1-fenoksi-propan-2-ol

                                                      —

                                                      Samo pripravci koji se ispiru

                                          2 %

                                          Kao konzervans, vidjeti Prilog VI., dio 1., br. 43”

                                                      —

                                                      Zabranjeno u proizvodima za oralnu higijenu

               3.

               U Prilogu III., dijelu 2.:

                           (a)

                           dodaje se bojilo Kiselo crveno 195 zajedno s:

                                       —

                                       boja: crvena,

                                       —

                                       područje primjene: 3;

                           (b)

                           briše se 13065

               4.

               Prilog IV., dio 1. mijenja se kako slijedi:

                           (a)

                           zamjenjuje se „31.12.1987..” s „31.12.1989.” u stupcu (g) za sljedeće brojeve:

                                       —

                                       br. 2, 1,1,1-trikloretan,

                                       —

                                       br. 4, 2,2'ditiobis (piridin 1-oksid), dodatni proizvod s magnezijevim sulfatom trihidratom;

                           (b)

                           brišu se brojevi 3 i 5 – 3,4',5-tribromosalicilanilid i 1-fenoksipropan-2-ol

               5.

               U Prilogu IV., dijelu 2.:

                           (a)

                           brišu se brojevi 12700, 44025, 73312 i kiselo crveno 195;

                           (b)

                           zamjenjuje se „31.12.1987.” s „31.12.1988.” u „Dozvola vrijedi do” stupcu za brojeve 13065, 21110, 42535, 44045, 61554 i 73900;

                           (c)

                           briše se tekst u stupcu „Ostala ograničenja i uvjeti” za broj 13065;

               6.

               U Prilogu VI., dijelu 1.:

                           (a)

                           dodaju se sljedeći brojevi:

                                       a

                                       b

                                       c

                                       d

                                       e

                                       „41

                                       2-kloroacetamid

                                       0,3 %

                                       Sadrži kloroacetamid

                                       42

                                       Klorheksidin (INN) i njegovi diglukonat, diacetat i dihidroklorid (+)

                                       0,3 % izraženo kao klorheksidin

                                       43

                                       1-fenoksipropan-2-ol

                                       1,0

                                       Samo za proizvode koji se ispiru”

                           (b)

                           briše se tekst u stupcu (d) za tvar br. 19;

               7.

               U Prilogu VI., dijelu 2.:

                           (a)

                           brišu se sljedeći brojevi:

                                       7.

                                       5-bromo-5-nitro-1,3,-dioksan,

                                       8.

                                       Undec-10-enojska kiselina: esteri, amid, mono- i bis (2-hidroksietil) amidi i njihovi sulfosukcinati (+),

                                       10.

                                       2-kloro-N(hidroksimetil) acetamid,

                                       11.

                                       Pirition aluminijev kamsilat (INNM),

                                       14.

                                       1-fenoksipropan-2-ol,

                                       18.

                                       Heksetidin (INN) (+),

                                       22.

                                       2-kloroacetamid,

                                       23.

                                       1-dodecilgvanidinijev acetat (dodin – ISO) (+),

                                       24.

                                       Klorheksidin (INN) i njegov diglukonat, diacetat i dihidroklorid (+);

                           (b)

                           u broju 2, klorfenezin, briše se simbol (+) u stupcu (b), zamjenjuje se 0,5 % s 0,3 % za vrijednosti koncentracija u stupcu (c) i zamjenjuje se „31.12.1987.”. s „31.12.1989.” u stupcu (f);

                           (c)

                           zamjenjuje se „31.12.1987.”. s „31.12.1988.” u stupcu (f) za sljedeće brojeve:

                                       16.

                                       Benzalkonijev klorid (INN), bromid i saharinat (+);

                           (d)

                           zamjenjuje se „31.12.1987.” s „31.12.1989.” u stupcu (f) za br. 17, 1-[1,3-bis(hidroksimetil) 2,5-dioksoimidazolidin-1-il]-1,3-bis (hidroksimetil) urea;

                           (e)

                           za br. 21, benzilformal, zamjenjuje se ime u stupcu (b) s benzilhemiformal i zamjenjuje se „31.12.1987.” s „31.12.1989.” u stupcu (f).

         Članak 2.
   1.   Ne dovodeći u pitanje dozvoljene datume, navedene u članku 1. stavcima 4., 5. i 7., države članice poduzimaju sve potrebne mjere kako bi osigurale da od 1. siječnja 1989. u slučaju tvari navedenih u članku 1. stavku 1. i od 1. siječnja 1990. u slučaju tvari navedenih u članku 1. stavcima 2., 3., 6. i 7. ni proizvođači niti uvoznici sa sjedištem u Zajednici ne stave na tržište proizvode koji ne udovoljavaju zahtjevima ove Direktive.
   2.   Države članice poduzimaju sve potrebne mjere da se proizvodi navedeni u stavku 1., koji sadrže tvari navedene u članku 1. stavku 1. i tvari navedene u članku 1. stavcima 2., 3., 6. i 7. ne prodaju ili isporučuju krajnjem potrošaču nakon 31. prosinca 1989., odnosno, 31. prosinca 1991.
   Članak 3.
   1.   Države članice donose zakone i druge propise potrebne za usklađivanje s ovom Direktivom najkasnije do 30. rujna 1988. One o tome odmah obavješćuju Komisiju.
   2.   Države članice Komisiji dostavljaju tekst odredaba nacionalnog prava koje donesu u području na koje se odnosi ova Direktiva.
   Članak 4.
   Ova je Direktiva upućena državama članicama.

      Sastavljeno u Bruxellesu 2. ožujka 1988.

            Za Komisiju

         Grigoris VARFIS

            Član Komisije

      (1)  SL L 262, 27.9.1976., str. 169.

      (2)  SL L 56, 26.2.1987., str. 20.


title: Direktiva Vijeća 2004/68/EZ od 26. travnja 2004. o utvrđivanju pravila zdravlja životinja za uvoz u i provoz kroz Zajednicu određenih živih papkara i o izmjeni direktiva 90/426/EEZ i 92/65/EEZ i stavljanju izvan snage Direktive 72/462/EEZ  Tekst značajan za EGP

text:
               03/Sv. 018

               HR

               Službeni list Europske unije

               255

         32004L0068

               L 139/320

               SLUŽBENI LIST EUROPSKE UNIJE

               26.04.2004.

      DIREKTIVA VIJEĆA 2004/68/EZ
   od 26. travnja 2004.
   o utvrđivanju pravila zdravlja životinja za uvoz u i provoz kroz Zajednicu određenih živih papkara i o izmjeni direktiva 90/426/EEZ i 92/65/EEZ i stavljanju izvan snage Direktive 72/462/EEZ
   (Tekst značajan za EGP)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 37.,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   uzimajući u obzir mišljenje Europskoga gospodarskog i socijalnog odbora (2),
   uzimajući u obzir mišljenje Odbora regija,
   budući da:

               (1)

               Direktiva Vijeća 72/462/EEZ od 12. prosinca 1972. o problemima zdravlja i veterinarskoj inspekciji pri uvozu goveda, svinja i svježeg mesa iz trećih zemalja (3), osigurava visoku razinu zaštite zdravlja životinja propisivanjem općih sanitarnih zahtjeva za određene uvoze iz trećih zemalja.

               (2)

               Potrebno je racionalizirati i ažurirati odredbe o zdravlju životinja koje se odnose na međunarodni promet životinjama iz Direktive 72/762/EEZ, zbog razvoja međunarodnih standarda i usvajanja novih standarda Međunarodnog ureda za epizootije (Office International des Epizooties, OIE), zajedno s njihovim utjecajima na Svjetsku trgovinsku organizaciju (WTO) i Sporazum o primjeni sanitarnih i fitosanitarnih mjera.

               (3)

               Osim toga, Direktivom Vijeća 2002/99/EZ od 16. prosinca 2002. o utvrđivanju zdravstvenih pravila za životinje kojima se uređuje proizvodnja, prerada, stavljanje u promet i unošenje proizvoda životinjskog podrijetla namijenjenih prehrani ljudi (4), zamjenjuju se zahtjevi u odnosu na meso i proizvode od mesa iz Direktive 72/462/EEZ. Stoga je potrebno i prikladno ovom Direktivom propisati slične i ažurirane odredbe o zdravlju životinja za uvoz živih papkara u Zajednicu.

               (4)

               U svrhu zaštite zdravlja životinja, ove se nove odredbe moraju proširiti i na druge papkare koji mogu predstavljati sličnu opasnost za prijenos bolesti. Međutim, njihova primjena na te životinje ne smije dovesti u pitanje Uredbu Vijeća (EZ) br. 338/97 od 9. prosinca 1996. o zaštiti vrsta divlje faune i flore uređenjem trgovine njima (5).

               (5)

               U skladu s Direktivom Vijeća 90/426/EEZ od 26. lipnja 1990. o uvjetima zdravlja životinja kojima se uređuju premještanje i uvoz kopitara iz trećih zemalja (6), uvoz kopitara u Zajednicu dopušten je samo iz trećih zemalja koje se nalaze na popisu izrađenom u skladu s Direktivom 72/462/EEZ. U Direktivu 90/426/EEZ potrebno je uključiti odredbe za utvrđivanje popisa trećih zemalja za uvoz takvih kopitara.

               (6)

               Znanstvene spoznaje o prijemljivosti i testiranju određenih životinja na bolesti redovito se mijenjaju. Stoga je kao odgovor na takav razvoj potrebno uspostaviti postupak koji će omogućiti brzo ažuriranje raspona popisa životinjskih vrsta i bolesti na koje su one prijemljive.

               (7)

               U interesu dobrobiti životinja i dosljednosti zakonodavstva Zajednice, u ovoj se Direktivi moraju uzeti u obzir općeniti zahtjevi Direktive Vijeća 91/628/EEZ od 19. studenoga 1991. o zaštiti životinja tijekom prijevoza (7), posebno što se tiče napajanja i hranidbe.

               (8)

               U interesu zaštite zdravlja životinja i dosljednosti zakonodavstva Zajednice, također se mora uzeti u obzir Direktiva Vijeća 91/496/EEZ od 15. srpnja 1991. o utvrđivanju načela o organizaciji veterinarskih pregleda životinja koje se unose u Zajednicu iz trećih zemalja (8).

               (9)

               Potrebno je usvojiti mjere za provedbu ove Direktive u skladu s Odlukom Vijeća 1999/468/EZ od 28. lipnja 1999. o utvrđivanju postupaka za izvršavanje provedbenih ovlasti dodijeljenih Komisiji (9).

               (10)

               Pravila u vezi s javnim zdravljem i službenim kontrolama koje se primjenjuju na meso i proizvode od mesa na temelju Direktive 72/462/EEZ zamjenjuju se onima iz Uredbe (EZ) br. 854/2004 Europskog parlamenta i Vijeća od 29. travnja 2004. o utvrđivanju posebnih pravila organizacije službenih kontrola proizvoda životinjskog podrijetla namijenjenih prehrani ljudi (10), a koja se moraju primjenjivati od 1. siječnja 2006. Druga pravila iz gore navedene Direktive zamjenjuju se Direktivom 2002/99/EZ čije će se odredbe primjenjivati od 1. siječnja 2005., ili se zamjenjuju odredbama iz ove Direktive.

               (11)

               Direktiva 72/462/EEZ će, prema tome, biti stavljena izvan snage kada se počnu primjenjivati svi tekstovi kojima se zamjenjuju njezine odredbe.

               (12)

               Međutim, zbog jasnoće zakonodavstva Zajednice, nužno je staviti izvan snage neke odluke koje se više ne primjenjuju, te istodobno osigurati da određena provedbena pravila ostanu na snazi dok se ne usvoje potrebne mjere u novom zakonskom okviru.

               (13)

               U skladu s načelom proporcionalnosti, radi postizanja osnovnog cilja zaštite zdravlja životinja nužno je i prikladno propisati pravila u vezi s uvjetima za uvoz živih papkara. Ovom se Direktivom ne prelazi ono što je nužno da bi se postigli ciljevi kojima se teži u skladu s trećim stavkom članka 5. Ugovora.

               (14)

               Uredbom (EZ) br. 178/2002 Europskog parlamenta i Vijeća od 28. siječnja 2002. o utvrđivanju općih načela i uvjeta zakona o hrani, osnivanju Europske agencije za sigurnost hrane te utvrđivanju postupaka u područjima sigurnosti hrane (11), utvrđuju se novi postupci odbora i nova terminologija. U interesu dosljednosti zakonodavstva Zajednice, ovi se postupci i terminologija moraju uzeti u obzir u ovoj Direktivi.

               (15)

               Direktivom Vijeća 92/65/EEZ od 13. srpnja 1992. o utvrđivanju zahtjeva zdravlja životinja kojima se uređuje trgovina unutar Zajednice i uvoz u Zajednicu životinja, sjemena, jajnih stanica i zametaka koji ne podliježu zahtjevima zdravlja životinja utvrđenim u posebnim pravilima Zajednice iz Priloga A poglavlju I. Direktive 90/425/EEZ (12), propisuju se uvjeti za uvoz papkara u Zajednicu, osim domaćih goveda, ovaca, koza, svinja i kopitara, te se predviđa utvrđivanje popisa trećih zemalja iz kojih države članice mogu uvoziti te životinje, kao i zahtjevi zdravlja koji se moraju zadovoljiti. Ova se Direktiva mora izmijeniti tako da se iz njezinog raspona isključe životinjske vrste na koje se odnosi postojeći propis.

               (16)

               Također je potrebno osigurati da se na temelju postupka odbora ažuriraju ili utvrde zahtjevi u vezi s testiranjem pri uvozu živih životinja na koje se odnosi Direktiva 92/65/EEZ.

               (17)

               Direktive 90/426/EEZ i 92/65/EEZ potrebno je na odgovarajući način izmijeniti,

         DONIJELO JE OVU DIREKTIVU:
   POGLAVLJE I.

      PREDMET, PODRUČJE PRIMJENE I DEFINICIJE

   Članak 1.
   Predmet i područje primjene
   Ovom se Direktivom propisuju zahtjevi zdravlja životinja za uvoz živih papkara u Zajednicu i njihov provoz kroz Zajednicu.
   Članak 2.
   Definicije
   Za potrebe ove Direktive, primjenjuju se sljedeće definicije:

               (a)

               „treće zemlje” znači države koje nisu države članice ili ona područja država članica na koja se ne primjenjuju Direktiva Vijeća 89/662/EEZ od 11. prosinca 1989. o veterinarskim pregledima u trgovini unutar Zajednice radi uspostave unutarnjeg tržišta (13) te Direktiva Vijeća 90/425/EEZ od 26. lipnja 1990. o veterinarskim i zootehničkim pregledima u trgovini određenim živim životinjama i proizvodima unutar Zajednice radi uspostave unutarnjeg tržišta (14).

               (b)

               „odobrena treća zemlja” znači treća zemlja, ili dio treće zemlje, iz koje je u skladu s člankom 3. stavkom 1. dozvoljen uvoz živih papkara navedenih u Prilogu I.

               (c)

               „službeni veterinar” znači veterinar kojeg veterinarska uprava treće zemlje ovlašćuje za obavljanje zdravstvenih pregleda živih životinja i za izdavanje službenog certifikata.

               (d)

               „papkari” su životinje navedene na popisu u Prilogu I.

         POGLAVLJE II.

      ZAHTJEVI ZDRAVLJA ŽIVOTINJA ZA UVOZ ODREĐENIH ŽIVIH PAPKARA U ZAJEDNICU

   Članak 3.
   Odobrene treće zemlje
   1.   Uvoz živih papkara u i njihov provoz kroz Zajednicu odobrava se samo iz onih trećih zemalja koje se nalaze na popisu izrađenom ili izmijenjenom u skladu s postupkom navedenim u članku 14. stavku 2.
   Uzevši u obzir zdravstvenu situaciju i jamstva koja treća zemlja daje za životinje iz popisa u Prilogu I., u skladu s postupkom iz članka 14. stavka 2. može se odlučiti da se odobrenje iz prethodnog podstavka primjenjuje na cijelo područje odobrene treće zemlje ili samo na dio njezinog područja.
   Za tu potrebu i na temelju relevantnih međunarodnih standarda, potrebno je voditi računa o tome kako odobrena treća zemlja primjenjuje i provodi te standarde, osobito u odnosu na načelo regionalizacije unutar svog vlastitog područja te u odnosu na sanitarne zahtjeve za uvoz iz ostalih trećih zemalja i iz Zajednice.
   2.   Odobrenje za uvoz živih papkara u i njihov provoz kroz Zajednicu kako je predviđeno u stavku 1. te specifični uvjeti zdravlja životinja navedeni u članku 6. stavku 3. mogu se suspendirati ili povući u skladu s postupkom navedenim u članku 14. stavku 2. ako situacija zdravlja životinja u odobrenoj trećoj zemlji opravdava ovakvu suspenziju ili povlačenje.
   Članak 4.
   Izrada popisa odobrenih trećih zemalja
   Pri izradi ili izmjeni popisa odobrenih trećih zemalja potrebno je osobito paziti na sljedeće:

               (a)

               zdravstveni status stoke, drugih domaćih životinja i divljih životinja u trećoj zemlji, s posebnim naglaskom na egzotične bolesti životinja i bilo koje aspekte općeg zdravlja i situacije okoliša u trećoj zemlji koji mogu predstavljati opasnost za zdravlje ili za status okoliša u Zajednici;

               (b)

               zakonodavstvo treće zemlje u odnosu na zdravlje i dobrobit životinja;

               (c)

               organizaciju nadležnog veterinarskog tijela i njegovih inspekcijskih službi, nadležnosti tih službi, nadzor kojem su podvrgnute te sredstva koja su im na raspolaganju za djelotvornu primjenu nacionalnog zakonodavstva, uključujući administrativne i laboratorijske kapacitete;

               (d)

               jamstva koja može dati nadležno veterinarsko tijelo treće zemlje u vezi s usklađenosti ili jednakovrijednosti s relevantnim uvjetima zdravlja životinja koji se primjenjuju u Zajednici;

               (e)

               je li treća zemlja članica OIE-a te redovitost i brzinu kojom treća zemlja dostavlja informacije o postojanju zaraznih ili kontagioznih bolesti životinja na njezinom teritoriju, posebno u odnosu na bolesti koje su na listi OIE-a;

               (f)

               jamstva treće zemlje da će izravno obavijestiti Komisiju i države članice:

                           i.

                           u roku od 24 sata od potvrđivanja pojave bilo koje bolesti navedene u Prilogu II., te o bilo kakvoj promjeni u politici cijepljenja protiv tih bolesti;

                           ii.

                           u odgovarajućem roku, o svakoj predloženoj promjeni u nacionalnim pravilima o zdravlju u odnosu na žive papkare, osobito u vezi s uvozom;

                           iii.

                           u redovitim intervalima, o statusu zdravlja životinja na svom području;

               (g)

               svako iskustvo s prethodnim uvozima živih životinja iz te treće zemlje te rezultate obavljenih uvoznih kontrola;

               (h)

               rezultate inspekcija i/ili revizija Zajednice provedenih u toj trećoj zemlji, osobito na rezultate procjene nadležnih tijela, ili, kada tako zahtijeva Komisija, izvještaja o provedenim inspekcijama koje je dostavilo nadležno tijelo;

               (i)

               pravila za sprečavanje i kontrolu zaraznih ili kontagioznih bolesti životinja koja su na snazi u trećoj zemlji te na njihovu provedbu, uključujući pravila za uvoz iz ostalih trećih zemalja.

         Članak 5.
   Objava popisa odobrenih trećih zemalja od strane Komisije
   Komisija organizira da ažurne verzije svih popisa koji su izrađeni ili izmijenjeni u skladu s člankom 3. stavkom 1. budu stavljene na raspolaganje javnosti. Ovi se popisi mogu kombinirati s drugim popisima izrađenim u svrhe javnog zdravlja ili zdravlja životinja te mogu također sadržavati modele zdravstvenih certifikata.
   Članak 6.
   Specifični uvjeti zdravlja životinja za provoz i uvoz živih papkara u Zajednicu iz odobrenih trećih zemalja
   1.   Specifični uvjeti zdravlja životinja za provoz i uvoz živih papkara u Zajednicu iz odobrenih trećih zemalja propisuju se u skladu s postupkom navedenim u članku 14. stavku 2.
   Oni u obzir mogu uzimati sljedeće:

               (a)

               o kojim se vrstama životinja radi;

               (b)

               dob i spol životinja;

               (c)

               planirano odredište ili namjenu životinja;

               (d)

               mjere koje se primjenjuju nakon uvoza životinja u Zajednicu;

               (e)

               svaku posebnu odredbu koja se može primjenjivati u okviru trgovine unutar Zajednice.

         2.   Posebni uvjeti zdravlja životinja iz stavka 1. temelje se na pravilima propisanim u zakonodavstvu Zajednice za bolesti na koje su životinje prijemljive.
   3.   Međutim, kada Komisija može formalno priznati jednakovrijednost službenih zdravstvenih jamstava propisanih u dotičnoj trećoj zemlji, posebni uvjeti zdravlja životinja mogu se temeljiti na tim jamstvima.
   Članak 7.
   Jamstva odobrenih trećih zemalja u vezi s uvozom živih papkara u Zajednicu
   Uvoz živih papkara u Zajednicu dopušta se samo ako odobrena treća zemlja da sljedeća jamstva:

               (a)

               životinje moraju dolaziti iz područja koje je slobodno od bolesti u skladu s osnovnim općim načelima navedenim u Prilogu II. i na koje je zabranjen ulaz za životinje cijepljene protiv bolesti navedenih u tom Prilogu.

               (b)

               životinje moraju udovoljavati posebnim uvjetima zdravlja životinja navedenim u članku 6.;

               (c)

               prije dana utovara radi otpreme u Zajednicu, životinje su morale boraviti na području odobrene treće zemlje kroz razdoblje koje se određuje u posebnim uvjetima zdravlja životinja navedenim u članku 6.;

               (d)

               prije otpreme u Zajednicu, životinje mora pregledati službeni veterinar kako bi utvrdio da su zdrave i da su osigurani uvjeti prijevoza u skladu s Direktivom 91/628/EEZ, osobito u vezi napajanja i hranidbe;

               (e)

               životinje moraju biti praćene veterinarskim certifikatom koji je u skladu s člankom 11. i s obrascem veterinarskog certifikata izrađenog u skladu s postupkom navedenim u članku 12. stavku 2. Mogu se uspostaviti odredbe za upotrebu elektroničkih dokumenata u skladu s istim postupkom;

               (f)

               po dolasku u Zajednicu, životinje se moraju pregledati na dogovorenoj graničnoj inspekcijskoj postaji u skladu s člankom 4. Direktive 91/469/EEZ.

         Članak 8.
   Odstupanje od jamstava koja moraju davati odobrene treće zemlje
   Odstupajući od članaka 6. i 7., u skladu s postupkom navedenim u članku 14. stavku 2., mogu se propisati posebne odredbe, uključujući modele veterinarskih certifikata, za uvoz ili provoz živih papkara iz trećih zemalja odobrenih prema članku 3. stavku 1. ako su te životinje:

               (a)

               namijenjene isključivo za držanje na paši ili za rad, privremeno, u blizini granica Zajednice;

               (b)

               povezane sa sportskim događanjima, cirkuskim predstavama, priredbama i izložbama, a nisu povezane s komercijalnim transakcijama samih životinja;

               (c)

               namijenjene za zoološki vrt, zabavni park, pokuse u laboratoriju ili, kako je definirano u članku 2. točki (c) Direktive 92/65/EEZ, za odobreno tijelo, odobreni institut ili odobreni centar;

               (d)

               isključivo u provozu kroz područje Zajednice preko odobrene granične inspekcijske postaje Zajednice, uz odobrenje i pod nadzorom carine i službenog veterinara, bez zaustavljanja u Zajednici osim ako je to potrebno zbog dobrobiti životinja;

               (e)

               u pratnji svojih posjednika kao kućni ljubimci;
               ili

               (f)

               ako se prijave odobrenoj graničnoj inspekcijskoj postaji Zajednice nakon što su napustile Zajednicu:

                           —

                           u roku od 30 dana za jednu od svrha navedenih u točkama (a), (b) i (e),
                           ili

                           —

                           ako se provoze kroz treću zemlju,

                     ili

               (g)

               ako pripadaju ugroženim vrstama.

         Članak 9.
   Odstupanja od članka 7. točke (a) u vezi s uvozom ili provozom iz odobrenih trećih zemalja u kojima su prisutne bolesti navedene u Prilogu II. i/ili se u njima provode cijepljenja
   Odstupajući od članka 7. točke (a), a u skladu s postupkom iz članka 14. stavka 2., mogu se utvrditi uvjeti za uvoz ili provoz živih papkara u Zajednicu iz odobrene treće zemlje u kojoj postoje određene bolesti navedene u Prilogu II. i/ili se u njoj provodi cijepljenje protiv tih bolesti.
   Ova odstupanja utvrđuju se posebno za svaku državu.
   Članak 10.
   Odstupanja od članka 7. točke (a) u vezi s uvozom ili provozom iz odobrenih trećih zemalja iz kojih je uvoz ili provoz bio suspendiran ili zabranjen
   Odstupajući od članka 7. točke (a), a u skladu s postupkom iz članka 14. stavka 2., može se odrediti specifično razdoblje nakon kojeg se može obnoviti uvoz ili provoz živih papkara iz odobrene treće zemlje, nakon suspenzije ili zabrane uvoza zbog bilo kakve promjene u zdravstvenoj situaciji, uz bilo kakve druge dodatne uvjete koji se nakon takvog obnavljanja moraju ispuniti.
   Kod odlučivanja o ponovnom dozvoljavanju uvoza ili provoza takvih životinja, mora se voditi računa:

               —

               o međunarodnim standardima,

               —

               o tome zbivaju li se izbijanje bolesti ili više epizootiološki međusobno povezanih izbijanja jedne od bolesti navedenih u Prilogu II. na geografski ograničenom području u odobrenoj trećoj zemlji ili regiji,

               —

               jesu li izbijanje ili izbijanja bolesti uspješno iskorijenjena u ograničenom vremenskom razdoblju.

         Članak 11.
   Veterinarski certifikati
   1.   Veterinarski certifikat koji je u skladu sa zahtjevima navedenim u Prilogu III. mora pratiti svaku pošiljku životinja kod njihovog uvoza u Zajednicu ili provoza kroz Zajednicu.
   2.   Veterinarski certifikat potvrđuje da su zadovoljeni zahtjevi ove Direktive i drugog zakonodavstva Zajednice o zdravlju životinja, ili ondje gdje se to može primijeniti u skladu s člankom 6. stavkom 3., odredbe jednakovrijedne tim zahtjevima.
   3.   Veterinarski certifikat može uključivati izjave koje se zahtijevaju zakonodavstvom Zajednice o javnom zdravlju, zdravlju životinja i dobrobiti životinja.
   4.   Korištenje veterinarskog certifikata iz stavka 1. može se suspendirati ili povući skladu s postupkom iz članka 14. stavka 2. ako situacija zdravlja životinja u odobrenoj trećoj zemlji opravdava ovakvu suspenziju ili povlačenje.
   Članak 12.
   Inspekcije i revizije u trećim zemljama
   1.   Stručnjaci Komisije mogu obavljati inspekcije i/ili revizije u trećim zemljama kako bi provjerili sukladnost ili jednakovrijednost pravilima zdravlja životinja Zajednice.
   Stručnjake Komisije mogu pratiti stručnjaci iz država članica koje je Komisija ovlastila za provođenje takvih inspekcija i/ili revizija.
   2.   Inspekcije i/ili revizije iz stavka 1. izvode se u ime Zajednice i Komisija pokriva nastale troškove.
   3.   Postupak za izvođenje inspekcija i/ili revizija u trećim zemljama naveden u stavku 1. može se utvrditi ili izmijeniti u skladu s postupkom iz članka 14. stavka 2.
   4.   Ako se tijekom inspekcije i/ili revizije iz stavka 1. utvrdi ozbiljna opasnost za zdravlje životinja, čak i ako nije izravno povezana s ciljevima te inspekcije/revizije, Komisija odmah poduzima mjere potrebne za zaštitu zdravlja životinja kako je propisano člankom 18. Direktive 91/496/EEZ, uključujući suspenziju ili povlačenje odobrenja iz članka 3. stavka 1.
   Članak 13.
   Odredbe o davanju ovlaštenja
   1.   U skladu s postupkom iz članka 14. stavka 2. može se utvrditi sljedeće:

               (a)

               detaljna pravila za primjenu ove Direktive;

               (b)

               pravila u vezi s podrijetlom životinja;

               (c)

               načela za klasificiranje odobrenih trećih zemalja ili njihovih regija u odnosu na bolesti životinja;

               (d)

               odredbe za upotrebu elektroničkih dokumenata koji se odnose na modele veterinarskih certifikata kako je navedeno u članku 7. točki (e);

               (e)

               modeli veterinarskih certifikata kako je predviđeno u članku 11. stavku 1.

         2.   Prilozi ovoj Direktivi mogu se izmjenjivati u skladu s postupkom iz članka 14. stavka 2., da bi se uzelo u obzir posebno sljedeće:

               (a)

               znanstvena mišljenja i znanstvene spoznaje, posebno što se tiče novih procjena rizika;

               (b)

               tehnička dostignuća i/ili izmjene međunarodnih standarda;

               (c)

               postavljanje ciljeva sigurnosti u odnosu na zdravlje životinja.

         Članak 14.
   Postupak Odbora
   1.   Komisiji će pomagati Stalni odbor za prehrambeni lanac i zdravlje životinja uspostavljen člankom 58. Uredbe (EZ) br. 178/2002.
   2.   Kod pozivanja na ovaj stavak, primjenjuju se članci 5. i 7. Odluke 1999/468/EZ.
   Razdoblje određeno u članku 5. stavku 6. Odluke 1999/468/EZ postavlja se na 15 dana.
   3.   Odbor će usvojiti svoja pravila postupka.
   Članak 15.
   Izmjena Direktive 90/426/EEZ
   Direktiva 90/462/EEZ mijenja se kako slijedi:

               1.

               članak 12. zamjenjuje se sljedećim:
               „Članak 12.
               1.   Uvoz kopitara u Zajednicu odobrava se samo iz trećih zemalja koje su navedene na popisu ili popisima izrađenim ili izmijenjenim u skladu s postupkom iz članka 24. stavka 2.
               Uzevši u obzir zdravstvenu situaciju i jamstva koje treća zemlja daje za kopitare, može se u skladu s postupkom iz članka 24. stavka 2. odlučiti da se odobrenje iz prethodnog podstavka primjenjuje na cijelo područje treće zemlje ili samo na dio njezinog područja.
               U tom se smislu, i na temelju relevantnih međunarodnih standarda, vodi računa o tome kako treća zemlja primjenjuje i provodi te standarde, osobito načelo regionalizacije, na svom vlastitom području i u odnosu na svoje sanitarne zahtjeve za uvoz iz ostalih trećih zemalja i iz Zajednice.
               2.   kada se izrađuju ili izmjenjuju popisi iz stavka 1., posebno potrebno je voditi računa o sljedećem:

                           (a)

                           zdravstvenom statusu kopitara, drugih domaćih životinja i divljih životinja u trećoj zemlji, s posebnim naglaskom na egzotične bolesti životinja i bilo koje aspekte općeg zdravlja i situacije okoliša u trećoj zemlji, koji mogu predstavljati opasnost za zdravlje ili za status okoliša u Zajednici;

                           (b)

                           zakonodavstvu treće zemlje u odnosu na zdravlje i dobrobit životinja;

                           (c)

                           organizaciji nadležnog veterinarskog tijela i njegovih inspekcijski službi, nadležnosti tih službi, nadzoru kojem su podvrgnute te sredstvima koja su im na raspolaganju za djelotvornu primjenu nacionalnog zakonodavstva, uključujući administrativne i laboratorijske kapacitete;

                           (d)

                           jamstvima koja može dati nadležno veterinarsko tijelo treće zemlje u vezi s usklađenosti ili jednakovrijednosti s relevantnim uvjetima zdravlja životinja koji se primjenjuju u Zajednici;

                           (e)

                           tome je li treća zemlja članica Međunarodnog ureda za epizootije (Office International des Epizooties, OIE) te o redovitosti i brzini kojom treća zemlja dostavlja informacije o postojanju zaraznih ili kontagioznih bolesti kopitara na njezinom teritoriju, osobito u odnosu na bolesti koje su na popisu OIE-a, te koje su navedene u Prilogu A ovoj Direktivi;

                           (f)

                           jamstvima treće zemlje da će izravno obavijestiti Komisiju i države članice:

                                       i.

                                       u roku od 24 sata od potvrđivanja pojave zaraznih bolesti kopitara navedenih u Prilogu A, te o bilo kakvoj promjeni u politici cijepljenja protiv tih bolesti;

                                       ii.

                                       u odgovarajućem roku, o svakoj predloženoj promjeni u nacionalnim sanitarnim pravilima u odnosu na kopitare, posebno u vezi s uvozom kopitara;

                                       iii.

                                       u redovitim intervalima, o statusu zdravlja kopitara na svom području;

                           (g)

                           svakom iskustvu s prethodnim uvozima kopitara iz te treće zemlje te rezultatima izvedenih uvoznih kontrola;

                           (h)

                           rezultatima inspekcija i/ili revizija Zajednice provedenih u toj trećoj zemlji, posebno rezultatima procjene nadležnih tijela, ili, kada tako zahtijeva Komisija, izvještaja o provedenim inspekcijama koje je dostavilo nadležno tijelo;

                           (i)

                           pravilima za sprečavanje i kontrolu zaraznih ili kontagioznih bolesti životinja koja su na snazi u trećoj zemlji te njihovoj provedbi, uključujući pravila za uvoz kopitara iz ostalih trećih zemalja.

                     3.   Komisija organizira stavljanje ažurne verzije svih popisa koji su izrađeni ili izmijenjeni i u skladu sa stavkom 1. na raspolaganje javnosti.
               Ovi se popisi mogu kombinirati s drugim popisima izrađenim u svrhu javnog zdravlja i zdravlja životinja te mogu također sadržavati modele zdravstvenih certifikata.
               4.   Za svaku treću zemlju ili skupinu trećih zemalja postavljaju se posebni uvjeti za uvoz, uzevši u obzir situaciju zdravlja životinja u vezi s kopitarima u dotičnoj trećoj zemlji ili zemljama, u skladu s postupkom iz članka 24. stavka 2.
               5.   Detaljna pravila za primjenu ovog članka i načela za uključivanje trećih zemalja ili dijelova trećih zemalja na popise iz stavka 1. mogu se usvojiti u skladu s postupkom iz članka 24. stavka 2.”

               2.

               članku 19. se dodaje sljedeća točka:

                           „iv.

                           odrediti referentni laboratorij Zajednice za jednu ili više bolesti kopitara navedenih u Prilogu A te utvrditi funkcije, zadatke i postupke u vezi sa suradnjom s laboratorijima odgovornim za dijagnosticiranje zaraznih bolesti kopitara u državama članicama.”

         Članak 16.
   Izmjene Direktive 92/65/EEZ
   Direktiva 92/65/EEZ mijenja se kako slijedi:

               1.

               prvi podstavak članka 1. zamjenjuje se sljedećim:
               „Ovom se Direktivom propisuju zahtjevi zdravlja životinja za trgovinu unutar Zajednice životinjama, sjemenom, jajnim stanicama i zamecima kao i za njihov uvoz u Zajednicu, koji ne podliježu zahtjevima u pogledu zdravlja životinja utvrđenima posebnim pravilima Zajednice navedenima u Prilogu F”.

               2.

               Članak 6. se mijenja se kako slijedi:

                           (a)

                           u dijelu A (1.), točka (e) zamjenjuje se sljedećim:

                                       „(e)

                                       moraju biti praćeni certifikatom koji odgovara obrascu iz Priloga E dijela 1., koji sadrži sljedeću izjavu:

                           (b)

                           u dijelu A (1.), točka (f) se briše;

                           (c)

                           u dijelu A(2), točka (b) zamjenjuje se slijedećim:

                                       „(b)

                                       ako ne potječu iz stada koje udovoljava uvjetima utvrđenim točkom (a), moraju potjecati s gospodarstva na kojem nije zabilježen nijedan slučaj bruceloze ni tuberkuloze tijekom 42 dana prije utovara životinja i na kojemu su preživači tijekom 30 dana prije otpreme bili podvrgnuti testu na brucelozu i tuberkulozu s negativnim rezultatom.”

                           (d)

                           u dijelu A(3), brišu se točke (e), (f) i (g);

                           (e)

                           dijelu A dodaje se sljedeća točka:
                           4.   Zahtjevi pretraga iz ovog članka i kriteriji za njih mogu se utvrditi u skladu s postupkom propisanim u članku 26. Kod ovih se odluka uzima u obzir slučaj preživača uzgojenih u arktičkim regijama Zajednice.
                           Do donošenja odluka iz prethodnog podstavka primjenjuju se nacionalna pravila.”

               3.

               Članak 17. mijenja se kako slijedi:

                           (a)

                           u stavku 3. točke (a) i (b) zamjenjuju se sljedećim:

                                       „(a)

                                       popis trećih zemalja ili dijelova trećih zemalja koje državama članicama i Komisiji mogu dati jamstva jednakovrijedna onima navedenim u poglavlju II. u odnosu na životinje, sjeme, jajne stanice i zametke,
                                       i

                                       (b)

                                       ne dovodeći u pitanje Odluku Komisije 94/63/EZ od 31. siječnja 1994. o izradi popisa trećih zemalja iz kojih države članice dopuštaju uvoz sjemena, jajnih stanica i zametaka ovaca i koza te jajnih stanica i zametaka svinja (15), popis centara za sakupljanje za koje treće zemlje mogu dati jamstva predviđena člankom 11.

                                 Komisija obavješćuje države članice o svim predloženim izmjenama popisa centara, a države članice imaju 10 radnih dana od datuma primitka predloženih izmjena za slanje pismenih primjedbi Komisiji.
                           Ako se u tom roku od 10 radnih dana ne prime nikakve primjedbe država članica, smatra se da su države članice prihvatile predložene izmjene, a uvoz se odobrava u skladu s izmijenjenim popisima kada Komisija obavijesti nadležna tijela država članica i dotične treće zemlje da su izmjene objavljene na internetskoj stranici Komisije.
                           Ako se u roku od 10 radnih dana primi primjedba iz najmanje jedne države članice, Komisija o tome obavješćuje države članice i Stalni odbor za prehrambeni lanac i zdravlje životinja na njegovom slijedećem sastanku da bi se usvojila odluka u skladu s postupkom predviđenim u drugom podstavku čanka 26.

               4.

               u članku 23. briše se „od članka 6., točke A, stavka 1., točke (e) i”;

               5.

               članak 26. se mijenja i glasi:
               „Članak 26.
               1.   Komisiji pomaže Stalni odbor za prehrambeni lanac i zdravlje životinja uspostavljen člankom 58. uredbe (EZ) br. 178/2002 Europskog parlamenta i Vijeća (16).
               2.   U slučaju upućivanja na ovaj stavak, primjenjuju se članci 5. i 7. Odluke 1999/468/EZ.
               Razdoblje predviđeno u članku 5. stavku 6. Odluke 1999/468/EZ (17) postavlja se na tri mjeseca.
               3.   Komisija usvaja svoj poslovnik.

               6.

               Tekst u Prilogu IV. ovoj Direktivi dodaje se kao Prilog F.

         POGLAVLJE III.

      ZAVRŠNE ODREDBE

   Članak 17.
   Prijelazne mjere
   U skladu s postupkom iz članka 14. stavka 2. mogu se propisati prijelazne mjere.
   Članak 18.
   Prijenos u nacionalno zakonodavstvo
   1.   Države članice donose zakone i druge propise potrebne za usklađivanje s odredbama ove Direktive prije 20. studenoga 2005. One o tome odmah obavješćuju Komisiju.
   Kad države članice donesu ove mjere, te mjere prilikom njihove službene objave sadrže uputu na ovu Direktivu ili se uz njih navodi takva uputa. Načine toga upućivanja određuju države članice.
   2.   Države članice Komisiji dostavljaju tekst odredaba nacionalnog prava koje donesu u području na koje se odnosi ova Direktiva, zajedno s tablicom koja prikazuje podudaranje odredaba ove Direktive s donesenim nacionalnim odredbama.
   Članak 19.
   Stavljanje izvan snage Direktive 72/462/EEZ
   Direktiva 72/462/EEZ stavlja se izvan snage počevši od datuma primjene Uredbe (EZ) br. 854/2004.
   Članak 20.
   Provedbena pravila utvrđena u skladu s odlukama usvojenim za uvoz živih životinja, mesa i proizvoda od mesa prema Direktivi 72/462/EEZ, kako je navedeno u Prilogu V. ovoj Direktivi, ostaju na snazi dok se ne zamijene mjerama usvojenim u skladu s novim regulatornim okvirom.
   Članak 21.
   Stupanje na snagu i primjenljivost
   Ova Direktiva stupa na snagu dvadesetog dana od dana objave u Službenom listu Europske unije.
   Članak 22.
   Ova je Direktiva upućena državama članicama.

      Sastavljeno u Luxembourgu 26. travnja 2004.

            Za Vijeće

            Predsjednik

         J. WALSH

      (1)  Mišljenje od 30.3.2004. (još nije objavljeno u Službenom listu)

      (2)  Mišljenje od 25.2.2004. (još nije objavljeno u Službenom listu).

      (3)  SL L 302, 31.12.1972., str. 28. Direktiva kako je zadnje izmijenjena Uredbom (EZ) br. 807/2003 (SL L 122, 16.5.2003., str. 36.).

      (4)  SL L 18, 23.1.2003., str. 11.

      (5)  SL L 61, 3.3.1997., str. 1. Uredba kako je izmijenjena Uredbom (EZ) br. 1882/2003 Europskog parlamenta i Vijeća (SL L 284, 31.10.2003., str. 1.).

      (6)  SL L 224, 18.8.1990., str. 42. Direktiva kako je izmijenjena Uredbom (EZ) br. 806/2003. (SL L 122, 16.5.2003., str. 1.).

      (7)  SL L 340, 11.12.1991., str. 17. Direktiva kako je izmijenjena Uredbom (EZ) br. 806/2003.

      (8)  SL L 268, 24.9.1991., str. 56. Direktiva kako je izmijenjena Direktivom 96/43/EZ.

      (9)  SL L 184, 17.7.1999., str. 23.

      (10)  SL L 226, 25.6.2004., str. 83.

      (11)  SL L 31. 1.2.2002., str. 1. Uredba kako je izmijenjena Uredbom (EZ) br. 1642/2003 (SL L 245, 29.9.2003., str. 4.).

      (12)  SL L 268, 14.9.1992., str. 54. Direktiva kako je zadnje izmijenjena Uredbom Komisije (EZ) od br. 1398/2003 (SL L 198, 6.8.2003., str. 3.).

      (13)  SL L 395, 30.12.1989., str. 13. Direktiva kako je izmijenjena Uredbom (EZ) br. 806/2003.

      (14)  SL L 224, 18.8.1990., str. 29. Direktiva kako je izmijenjena Direktivom 2002/33/EZ Europskog parlamenta i Vijeća (SL L 315, 19.11.2002., str. 14.)

      (15)  SL L 28, 2.2.1994., str. 47. Odluka kako je zadnje izmijenjena Odlukom 2004/211/EZ.”

      (16)  SL L 31, 1.2.2002., str. 1.

      (17)  SL L 184, 17.7.1999., str. 23.”
   PRILOG I.

      Životinjske vrste iz članka 1.

               Klasifikacija

               Red

               Porodica

               Rod/vrste

               Artiodactyla (parnoprstaši)

               Antilocapridae (rašljoroge antilope)

                  Antilocapra ssp.

               Bovidae (šupljorošci)

                  Addax ssp., Aepyceros ssp., Alcelaphus ssp., Ammodorcas ssp., Ammotragus ssp., Antidorcas ssp., Antilope ssp., Bison ssp., Bos ssp. (uključujući Bibos, Novibos, Poephagus), Boselaphus ssp., Bubalus ssp. (uključujući Anoa) Budorcas ssp., Capra ssp., Cephalophus ssp., Cannochaetes ssp., Damaliscus ssp. (uključujući Beatragus), Dorcatragus ssp., Gazella ssp., Hemitragus ssp., Hippotragus ssp., Kobus ssp., Litocranius ssp., Madogua ssp., Naemorhedus ssp. (uključujući Nemorhaedus i Capricornis), neotragus ssp., Oreamuos ssp., Oreotragus ssp., Oryx ssp., Ourebia ssp., Ovibos ssp., Ovis ssp., Patholops ssp., Pelea ssp., Procapra ssp., Pseudois ssp., Pseudoryx ssp., Raphicerus ssp., Rupicapra ssp., Saiga ssp., Sigmoceros-Alecelaphus ssp., Sylvicapra ssp., Syncreus ssp., Taurotragus ssp., Tetracerus ssp., Tragelaphus ssp. (uključujući Boocerus)

               Camelidae (deve)

                  Camelus ssp., Lama ssp., Vicugna ssp.

               Cervidae (jeleni)

                  Ačces ssp., Axis-Hyelaphus ssp., Blastocerus ssp., Capreolus ssp., Cervus-Rucervus ssp., Dama ssp., Alaphurus ssp., Hippocamelus ssp., Hydroptes ssp., Mazama ssp., Megamuntiacus ssp., Muntiacus ssp., Odocoileus ssp., Ozotoceros ssp., Pudu ssp., Rangifer ssp.

               Giraffidae (žirafe)

                  Giraffa ssp., Okapia ssp.

               Hippopotamidae (vodeni konji)

                  Hexaprotodon-Choeropsis ssp., Hippopotamus ssp.

               Moschidae (moškavci)

                  Moschus ssp.

               Suidae (prave svinje)

                  Babyrousa ssp., Hylochoerus ssp., Phacochoerus ssp., Potamochoerus ssp., Sus ssp.

               Tayassuidae (pekariji)

                  Catagonus ssp., Pecari-Tayassu ssp.

               Tragulidae (patuljasti moškavci)

                  Hyemoschus ssp., Tragulus-Moschiola ssp.

               Perissodactyla (neparnoprstaši)

               Rhinocerotidae (nosorozi)

                  Ceratotherium ssp., Dicerorhinus ssp., Diceros ssp., Rhinoceros ssp.

               Tapiridae (tapiri)

                  Tapirus ssp.

               Proboscidae (surlaši)

               Elephantidae (slonovi)

                  Elephas ssp., loxodonta ssp.

         PRILOG II.

      Bolesti na koje se odnosi članak 4. točka (f) podtočka i. i temeljni opći kriteriji na temelju kojih se neko područje smatra slobodnim od bolesti u skladu s člankom 7. točkom (a)

               Bolest

               Uvjeti

               Životinje na koje se odnosi

               Slinavka i šap

               nije bilo izbijanja bolesti, nije bilo dokaza o virusnoj infekciji (1) i nije se provodilo cijepljenje tijekom posljednjih 12 mjeseci

               Sve vrste

               Vezikularni stomatitis

               Tijekom posljednjih šest mjeseci nije bilo slučajeva bolesti

               Sve vrste

               Vezikularna bolest svinja

               nije bilo slučajeva bolesti i nije se provodilo cijepljenje tijekom posljednja 24 mjeseca

               Vrste iz porodice Suidae (prave svinje)

               Goveđa kuga

               nije bilo slučajeva bolesti i nije se provodilo cijepljenje tijekom posljednjih 12 mjeseci

               Sve vrste

               Kuga malih preživača

               nije bilo slučajeva bolesti i nije se provodilo cijepljenje tijekom posljednjih 12 mjeseci

               Vrste roda Ovis (ovce) i Capra (koze)

               Zarazna pleuropneumonija goveda

               nije bilo slučajeva bolesti i nije se provodilo cijepljenje tijekom posljednjih 12 mjeseci

               Vrste roda Bos (goveda)

               Bolest kvrgave kože

               nije bilo slučajeva bolesti i nije se provodilo cijepljenje tijekom posljednjih 36 mjeseci

               Vrste rodova Bos (goveda), Bison (bizoni) i Bubalus (bivoli)

               Groznica riftske doline

               nije bilo slučajeva bolesti i nije se provodilo cijepljenje tijekom posljednjih 12 mjeseci

               Sve vrste osim onih iz porodice Suidae (prave svinje)

               Bolest plavog jezika

               nije bilo slučajeva bolesti i nije se provodilo cijepljenje tijekom posljednja 24 mjeseca, uz odgovarajuću kontrolu populacije Culicoides-a

               Sve vrste osim onih iz porodice Suidae (prave svinje)

               Ovčje boginje i kozje boginje

               nije bilo slučajeva bolesti i nije se provodilo cijepljenje tijekom posljednjih 12 mjeseci

               Vrste roda Ovis (ovce) i Capra (koze)

               Afrička svinjska kuga

               Tijekom posljednjih 12 mjeseci nije bilo slučajeva bolesti

               Vrste porodice Suidae (prave svinje)

               Klasična svinjska kuga

               nije bilo slučajeva bolesti i nije se provodilo cijepljenje tijekom posljednjih 12 mjeseci

               Vrste porodice Suidae (prave svinje)

      (1)  U skladu s poglavljem 2.1.1 OIE priručnika
   PRILOG III.

      Zahtjevi u odnosu na veterinarske certifikate iz članka 11.

               1.

               Predstavnik nadležnog tijela u mjestu otpreme koji izdaje veterinarski certifikat koji prati pošiljku mora potpisati taj certifikat i osigurati se da na njemu bude službeni pečat. Ovaj se zahtjev odnosi na svaki list certifikata, ako se on sastoji od više listova.

               2.

               Veterinarski certifikati moraju biti pisani na službenom jeziku ili jezicima odredišne države članice te one države članice na čijoj se graničnoj inspekcijskoj postaji obavlja pregled, ili ga mora pratiti ovjereni prijevod na taj jezik ili te jezike.

               3.

               Izvornik veterinarskog certifikata mora pratiti pošiljku kod ulaska u Zajednicu.

               4.

               Veterinarski certifikati se moraju sastojati od:

                           (a)

                           jednog lista papira;
                           ili

                           (b)

                           dviju ili više stranica koje su dijelom jedinstvenog arka papira koji se ne može dijeliti;
                           ili

                           (c)

                           niza stranica koje su numerirane tako da se označava da je to određena stranica u konačnom nizu (na primjer, „stranica 2. od četiri stranice”)

               5.

               Veterinarski certifikati moraju imati jedinstveni identifikacijski broj. Kada se veterinarski certifikat sastoji od niza stranica, svaka stranica mora biti označena jedinstvenim identifikacijskim brojem.

               6.

               Veterinarski certifikat se mora izdati dok je pošiljka na koju se odnosi pod kontrolom nadležnog tijela zemlje iz koje se otprema.

         PRILOG IV.

         „PRILOG F

                     Direktiva Vijeća 64/432/EEZ od 26. lipnja 1964. o zdravstvenim problemima životinja koji utječu na trgovinu govedima i svinjama unutar Zajednice

                     Direktiva Vijeća 88/407/EEZ od 14. lipnja 1988. o utvrđivanju zahtjeva zdravlja životinja koji se primjenjuju na trgovinu unutar Zajednice i na uvoz duboko smrznutog sjemena domaćih životinja vrste goveda

                     Direktiva Vijeća 89/556/EEZ od 25. rujna 1989. o uvjetima zdravlja životinja kojima se uređuje trgovinu zamecima domaćih životinja vrste goveda unutar Zajednice i njihov uvoz iz trećih zemalja

                     Direktiva Vijeća 90/426/EEZ od 26. lipnja 1990. o uvjetima zdravlja životinja kojima se uređuje premještanje i uvoz kopitara iz trećih zemalja

                     Direktiva Vijeća 90/429/EEZ od 26. lipnja 1990. o utvrđivanju uvjeta zdravlja životinja koji se primjenjuju na trgovinu unutar Zajednice i uvoz sjemena domaćih životinja vrste svinja

                     Direktiva Vijeća 90/539/EEZ od 15. listopada 1990. o uvjetima zdravlja životinja kojima se uređuje trgovinu unutar Zajednice i uvoz iz trećih zemalja peradi i jaja za valenje

                     Direktiva Vijeća 91/67/EEZ od 28. siječnja 1991. o uvjetima zdravlja životinja kojima se uređuje stavljanje na tržište životinja akvakulture i njihovih proizvoda

                     Direktiva Vijeća 91/68/EEZ od 28. siječnja 1991. o uvjetima zdravlja životinja kojima se uređuje trgovina ovcama i kozama unutar Zajednice

                     Direktiva Vijeća 2004/68/EZ od 26. travnja 2004. o utvrđivanju pravila zdravlja za uvoz u i provoz kroz Zajednicu određenih živih papkara i o izmjeni Direktive 90/426/EEZ i 92/65/EEZ i stavljanju izvan snage Direktive 72/462/EEZ.”

   PRILOG V.
   Popis odluka

                  2003/56/EZ: Odluka Komisije od 24. siječnja 2003. o zdravstvenim certifikatima za uvoz živih životinja i proizvoda životinjskog podrijetla iz Novog Zelanda (SL L 22, 25.1.2003., str. 38.)

                  2002/987/EZ: Odluka Komisije od 13. prosinca 2002. o popisu poduzeća na Falklandskom otočju iz kojih je odobren uvoz svježeg mesa u Zajednicu (SL L 344, 19.12.2002., str. 39.)

                  2002/477/EZ: Odluka Komisije od 20. lipnja 2002. o utvrđivanju zahtjeva javnog zdravlja za svježe meso i svježe meso peradi uvezeno iz trećih zemalja te o izmjeni Odluka 94/984/EZ (SL L 164, 22.6.2002., str. 39.)

                  2001/600/EZ: Odluka Komisije od 17. srpnja 2001. o zaštitnim mjerama u vezi s uvozom određenih životinja iz Bugarske zbog pojave bolesti plavog jezika te o stavljanju izvan snage Odluke 1999/542/EZ i izmjeni Odluke 98/372/EZ o uvjetima zdravlja životinja i izdavanju veterinarskih certifikata za uvoz živih životinja vrsta goveda i svinja iz određenih europskih zemalja, uzimajući u obzir neke aspekte u odnosu na Bugarsku, i Odluke 97/232/EZ o popisima trećih zemalja iz kojih države članice odobravaju uvoz ovaca i koza (SL L 210, 3.8.2001., str. 51.)

                  2000/159/EZ: Odluka Komisije od 8. veljače 2000. o privremenom odobrenju planova za rezidue trećih zemalja u skladu s Direktivom Vijeća 96/23/EZ (SL L 51, 24.2.2000., str. 30.)

                  98/8/EZ: Odluka Komisije od 16. prosinca 1997. o popisu objekata u Saveznoj Republici Jugoslaviji iz kojih je odobren uvoz svježeg mesa u Zajednicu (SL L 2, 6.1.1998., str. 12.)

                  97/222/EZ: Odluka Komisije od 28. veljače 1997. o utvrđivanju popisa trećih zemalja iz kojih države članice dopuštaju uvoz mesnih proizvoda (SL L 89, 4.4.1997., str. 39.)

                  97/221/EZ: Odluka Komisije od 28. veljače 1997. o utvrđivanju uvjeta zdravlja životinja i javnog zdravlja te obrasca veterinarskih certifikata za uvoz mesnih proizvoda za prehranu ljudi iz trećih zemalja i o stavljanju izvan snage Odluka 91/449/EEZ (SL L 89. 4.4.1997., str. 32.)

                  95/427/EZ: Odluka Komisije od 16. listopada 1995. o popisu objekata u Republici Namibiji iz kojih je odobren uvoz svježeg mesa u Zajednicu (SL L 254, 24.10.1995., str. 28.)

                  95/45/EZ: Odluka Komisije od 20. veljače 1995. o popisu objekata u bivšoj jugoslavenskoj republici Makedoniji iz kojih je odobren uvoz svježeg mesa u Zajednicu (SL L 51, 8.3.1995., str. 13.)

                  94/465/EZ: Odluka Komisije od 12. srpnja 1994. o popisu objekata u Bocvani iz kojih je odobren uvoz svježeg mesa u Zajednicu (SL L 190, 26.7.1994., str. 25.)

                  94/40/EZ: Odluka Komisije od 25. siječnja 1994. o popisu objekata u Zimbabveu iz kojih je odobren uvoz svježeg mesa u Zajednicu (SL L 22, 27.1.1994., str. 50.)

                  93/158/EEZ: Odluka Komisije od 26. listopada 1992. o sklapanju Sporazuma u obliku razmjene pisama između Europske ekonomske zajednice i Sjedinjenih Američkih Država o primjeni Direktive Zajednice za treće zemlje, Direktive Vijeća 72/462/EEZ i odgovarajućih pravnih propisa Sjedinjenih Američkih Država za trgovinu svježim goveđim i svinjskim mesom (SL L 68, 19.3.1993., str. 1.)

                  93/26/EEZ: Odluka Komisije od 11. prosinca 1992. o popisu objekata u Republici Hrvatskoj iz kojih je odobren uvoz svježeg mesa u Zajednicu (SL L 16, 25.1.1993., str. 24.)

                  90/432/EEZ: Odluka Komisije od 30. srpnja 1990. o popisu objekata u Namibiji iz kojih je odobren uvoz svježeg mesa u Zajednicu (SL L 223, 18.8.1990., str. 19.)

                  90/13/EEZ: Odluka Komisije od 20. prosinca 1989. o postupku koji se mora slijediti kod izmjene popisa objekata u trećim zemljama iz kojih je odobren uvoz svježeg mesa u Zajednicu (SL L 8, 11.1.1990., str. 70.)

                  87/431/EEZ: Odluka Komisije od 28. srpnja 1987. o popisu objekata u Kraljevini Svazi iz kojih je odobren uvoz svježeg mesa u Zajednicu (SL L 228, 15.8.1987., str. 53.)

                  87/424/EEZ: Odluka Komisije od 14. srpnja 1987. o popisu objekata u Sjedinjenim Meksičkim Državama iz kojih je odobren uvoz svježeg mesa u Zajednicu (SL L 228, 15.8.1987., str. 43.)

                  87/258/EEZ: Odluka Komisije od 28. travnja 1987. o popisu objekata u Kanadi iz kojih je odobren uvoz svježeg mesa u Zajednicu (SL L 121, 9.5.1987., str. 50.)

                  87/257/EEZ: Odluka Komisije od 28. travnja 1987. o popisu objekata u Sjedinjenim Američkim Državama iz kojih je odobren uvoz svježeg mesa u Zajednicu (SL L 121, 9.5.1987., str. 46.)

                  87/124/EEZ: Odluka Komisije od 19. siječnja 1987. o popisu objekata u Čileu iz kojih je odobren uvoz svježeg mesa u Zajednicu (SL L 51, 20.2.1987., str. 41.)

                  86/474/EEZ: Odluka Komisije od 11. rujna 1986. o provedbi inspekcijskih pregleda na licu mjesta koji se moraju obaviti pri uvozu goveda i svinja i svježeg mesa iz država nečlanica (SL L 279, 30.9.1986., str. 55.)

                  86/65/EEZ: Odluka Komisije od 13. veljače 1986. o popisu objekata u Maroku iz kojih je odobren uvoz svježeg mesa u Zajednicu (SL L 72, 15.3.1986., str. 40.)

                  85/539/EEZ: Odluka Komisije od 29. studenoga 1985. o popisu objekata na Grenlandu iz kojih je odobren uvoz svježeg mesa u Zajednicu (SL L 334, 12.12.1985., str. 25.)

                  84/24/EEZ: Odluka Komisije od 23. prosinca 1983. o popisu objekata na Islandu iz kojih je odobren uvoz svježeg mesa u Zajednicu (SL L 20, 25.1.1984., str. 21.)

                  83/423/EEZ: Odluka Komisije od 29. srpnja 1983. o popisu objekata u Republici Paragvaju iz kojih je odobren uvoz svježeg mesa u Zajednicu (SL L 238, 27.8.1983., str. 39.)

                  83/402/EEZ: Odluka Komisije od 29. srpnja 1983. o popisu objekata na Novom Zelandu iz kojih je odobren uvoz svježeg mesa u Zajednicu (SL L 233, 24.8.1983., str. 24.)

                  83/384/EEZ: Odluka Komisije od 29. srpnja 1983. o popisu objekata u Australiji iz kojih je odobren uvoz svježeg mesa u Zajednicu (SL L 222, 13.8.1983., str. 36.)

                  83/243/EEZ: Odluka Komisije od 10. svibnja 1983. o popisu objekata u Republici Bocvani iz kojih je odobren uvoz svježeg mesa u Zajednicu (SL L 129, 19.5.1983., str. 70.)

                  83/218/EEZ: Odluka Komisije od 22. travnja 1983. o popisu objekata u Socijalističkoj Republici Rumunjskoj iz kojih je odobren uvoz svježeg mesa u Zajednicu (SL L 121, 7.5.1983., str. 23.)

                  82/923/EEZ: Odluka Komisije od 17. prosinca 1982. o popisu objekata u Republici Gvatemali iz kojih je odobren uvoz svježeg mesa u Zajednicu (SL L 381, 31.12.1982., str. 40.)

                  82/913/EEZ: Odluka Komisije od 16. prosinca 1982. o popisu objekata u Južnoafričkoj Republici i Namibiji iz kojih je odobren uvoz svježeg mesa u Zajednicu (SL L 381, 31.12.1982., str. 28.)

                  82/735/EEZ: Odluka Komisije od 18. listopada 1982. o popisu objekata u Narodnoj Republici Bugarskoj iz kojih je odobren uvoz svježeg mesa u Zajednicu (SL L 311, 8.11.1982., str. 16.)

                  82/734/EEZ: Odluka Komisije od 18. listopada 1982. o popisu objekata u Švicarskoj Konfederaciji iz kojih je odobren uvoz svježeg mesa u Zajednicu (SL L 311, 8.11.1982., str. 13.)

                  81/713/EEZ: Odluka Komisije od 28. srpnja 1981. o popisu objekata u Saveznoj Republici Brazilu iz kojih je odobren uvoz svježe govedine i teletine te mesa domaćih jednopapkara u Zajednicu (SL L 257, 10.9.1981., str. 28.)

                  81/92/EEZ: Odluka Komisije od 30. siječnja 1981. o popisu objekata u Republici Urugvaj iz kojih je odobren uvoz svježe govedine i teletine, mesa ovaca te mesa domaćih kopitara u Zajednicu (SL L 58, 5.3.1981., str. 43.)

                  81/91/EEZ: Odluka Komisije od 30. siječnja 1981. o popisu objekata u Republici Argentini iz kojih je odobren uvoz svježe govedine i teletine, mesa ovaca te mesa domaćih kopitara u Zajednicu (SL L 58, 5.3.1981., str. 39.)

                  79/542/EEZ: Odluka Komisije od 12. prosinca 1976. o popisu trećih zemalja ili dijelova trećih zemalja i utvrđivanju uvjeta zdravlja životinja i javnog zdravlja te uvjeta izdavanja veterinarskih certifikata za uvoz određenih živih životinja i njihovog mesa u Zajednicu (SL L 146, 14.6.1979., str. 15.)

                  78/685/EEZ: Odluka Komisije od 26. srpnja 1978. o utvrđivanju popisa epizootskih bolesti u skladu s Direktivom 72/462/EEZ (SL L 227, 18.8.1978., str. 32.)